ร้านนี้มาไม่ยากครับ ถ้ามาจากทางหลัง มช. หรือทางเส้นสวนดอก ก็เลี้ยวเข้ามาเส้นถนนคันคลอง วิ่งมาเรื่อยๆเลยแยก ปตท. มาอีก ตรงไปจนเจอเซเว่นซ้ายมือก็จอดได้เลย ร้านอยู่เลยไปนิดเดียว

เป็นร้านรถเข็นก๋วยเตี๋ยวทั่วๆไป ผมมาลองชิมตั้งแต่มีแค่ 2 โต๊ะ เดี๋ยวนี้โต๊ะยาวเฟื้อยเลย ทีเด็ดของร้านนี้ผมแนะนำเย็นตาโฟครับ เพราะเย็นตาโฟที่นี่ใส่แมงกะพรุนด้วย แมงกระพรุนนะครับหากินตามร้านข้างทางยากมากๆ ราคาก็ปกติ สำหรับผมเย็นตาโฟที่ครบเครื่องมันต้องมีแมงกะพรุนด้วย ผมเลยชอบมากินเย็นตาโฟที่นี่เป็นพิเศษ วันไหนหิวแมงกะพรุนมากๆ สั่งลวกจิ้มมากินเล่นก็มี

ลูกชิ้นปลาก็อร่อยดีครับตามราคา ทีเด็ดอีกอย่างก็คือซุปกระดูกชามโต ชามโตมากๆ ผมผู้ชายตัวใหญ่ สั่งเตี๋ยวเย็นตาโฟพิเศษ + ซุปกระดูก อิ่มพอดีครับ

รสชาตินะครับ ก๋วยเตี๋ยวเค้าผมให้เกินราคาครับ อร่อยมากๆ ผ่านไปก็แวะลองชิมดูครับแล้วจะติดใจ

ส่วนใครอยากทานข้าวก็มีข้าวขาหมูให้ทานครับ แต่ผมว่าสั่งเย็นตาโฟเถอะ เด็ดกว่าเยอะ

ปล. ป้ายร้านเค้าบอกเลยนะว่าเน้นฝีมือ ฝีมือเค้าก็ดีจริงๆด้วย